Pagsasao nga 'Are'are
Ti pagsasao nga 'Are'are ket insasao babaen ti tattao nga 'Are'are ti Is-isla Solomon. Daytoy ket insasao babaen dagiti agarup a 18,000 a tattao, a mangaramid daytoy iti maikadua a kadakkelan a pagsasao nga Oceaniko iti Solomon kalpasan ti Kwara'ae (manipud pay iti Malaita). Ti gatad ti pannakaammo iti panagbasa ken panagsurat para iti Are'are' ket agarup iti pagbaetan ti 30% ken 60%[1] para kadagiti agsasao a kas umuna a pagsasao, ken 25%–50% para kadagiti agad-adal a kas maikadua a pagsasao. Adda dagiti paset ti Biblia a naipatarus iti pagsasao manipud idi 1957–2008.[1]
Heograpiko a pannakaiwarwaras[urnosen | urnosen ti taudan]
Ti pagsasao ket kangrunaan nga insasao babaen ti tattao nga 'Are'are, iti akin-abagatan a parte ti isla ti Malaita, ken iti asideg nga Isla Abagatan a Malaita ken ti akindaya nga igid ti baybay ti Guadalcanal (ti Marau Sound, 60 km iti kaadayo), iti purpuro ti Is-isla Solomon. Dagiti agsasao ket agbibigda a kas mangnganup ken agrikulturista.[1]
Dagiti dialekto[urnosen | urnosen ti taudan]
Ti pagsasao ket nabingbingay kadagiti dua a dialekto, ti maitutop nga 'Are'are ken Marau, a nisasao idiay Marau Sound iti akindaya a Guadalcanal. Sagpaminsan a naibilbilang ti Marau a kas sabali a pagsasao.
Gramatika[urnosen | urnosen ti taudan]
Ti pagsasao ket agus-usar iti urnos iti suheto–berbo–banag.
Dagiti nagibasaran[urnosen | urnosen ti taudan]
- ^ a b c d 'Are'are iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin, dagiti ed. (2017). "'Are'are". Glottolog 3.0. Jena, Alemania: Instituto ni Max Planck para iti Siensia ti Pakasaritaan ti Nagtagitaon.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn